94/146/EY: Komission päätös, tehty 8 päivänä helmikuuta 1994, neuvoa-antavan kuluttajaneuvoston perustamisesta tehdyn päätöksen 90/55/ETY muuttamisesta



Virallinen lehti nro L 064 , 08/03/1994 s. 0028 - 0029

Suomenk. erityispainos Alue 15 Nide 13 s. 0118

Ruotsink. erityispainos Alue 15 Nide 13 s. 0118



KOMISSION PÄÄTÖS, tehty 8 päivänä helmikuuta 1994, neuvoa-antavan kuluttajaneuvoston perustamisesta tehdyn päätöksen 90/55/ETY muuttamisesta (94/146/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, sekä katsoo, että neuvoa-antava kuluttajaneuvosto on perustettu komission päätöksellä 90/55/ETY(1), jotta komissio voisi kerätä kuluttajia edustavien järjestöjen lausuntoja, kokemus on osoittanut, että neuvoston jäsenten edustavuutta on tarkasteltava uudelleen suoritetun työn perusteella; olisi määrättävä tämän edustavuuden säännöllisestä uudelleen tarkastelusta neuvoston mahdollisimman sujuvan toiminnan varmistamiseksi, ja kokemuksen perusteella jäsenten nimeämistapaa olisi myös arvioitava ja määriteltävä se uudelleen, ON PÄÄTTÄNYT SEURAAVAA: 1 artikla Muutetaan päätös 90/55/ETY seuraavasti: 1 Korvataan 1 artiklan 2 kohta seuraavasti: "2 Neuvosto muodostuu kuluttajien hyväksi toimivien järjestöjen edustajista, ja siihen kuuluu eurooppalaisia järjestöjä, kansallisia ja alueellisia järjestöjä ja laitoksia sekä kuluttaja-asioita erityisen hyvin tuntevia henkilöitä." 2 Korvataan 3 artikla seuraavasti: "3 artikla Neuvostossa on 45 jäsentä. Paikat jaetaan seuraavasti: a) 20 paikkaa eurooppalaisten kuluttajajärjestöjen edustajille liitteessä I ja liitteessä II tarkoitetun jakautumis- ja valintatavan mukaisesti, b) 19 paikkaa kansallisten ja alueellisten järjestöjen ja laitosten edustajille liitteessä III tarkoitetun jakautumis- ja valintatavan mukaisesti, c) kuusi paikkaa kuluttaja-asioita erityisen hyvin tunteville henkilöille, jotka komissio valitsee kuluttajien etujen puolustamisessa joko yleisellä tasolla tai erityisalueilla tai erityisnäkökohtien osalta osoitetun pätevyyden perusteella." 3 Korvataan 5 artiklan 1 kohta seuraavasti: "1 Neuvoston jäsenten toimikausi on kolme vuotta." 4 Korvataan 7 artiklan 1 kohta seuraavasti: "1 Neuvosto valitsee 18 kuukauden ajaksi puheenjohtajan ja kolme varapuheenjohtajaa, joiden toimikausi voidaan uusia. Valinta suoritetaan läsnä olevien jäsenten kahden kolmasosan enemmistöllä." 5 Lisätään 7 a artikla: "7 a artikla Neuvoston uudistamisen yhteydessä komissio ottaa erityisesti huomioon neuvoston toiminnassa saavutetun kokemuksen, järjestöjen edustavuuden ja jäsenten tosiasiallisen osallistumisen." 6 Korvataan liite I seuraavasti: "LIITE I a) Euroopan kuluttajajärjestöjen yhteistyöelin (BEUC) esittää komissiolle vähintään 32 henkilön luettelon, jossa on yhtä monta jäsentä ja varajäsentä, joiden keskuudesta komissio valitsee kahdeksan jäsentä ja kahdeksan varajäsentä. b) Seuraavat järjestöt esittävät kukin komissiolle vähintään 16 henkilön luettelon, jossa on yhtä monta jäsentä ja varajäsentä, joiden keskuudesta komissio valitsee neljä jäsentä ja neljä varajäsentä: - Euroopan yhteisöissä toimivien Euroopan perhejärjestöjen komitea (Coface), - Kuluttajien osuustoiminnan Euroopan yhteisö (Eurocoop)." 7 Korvataan liite II seuraavasti: "LIITE II Euroopan Ammatillinen Yhteisjärjestö (EAY) esittää komissiolle ammattiyhdistysliikkeestä lähtöisin olevien kuluttajajärjestöjen osalta vähintään 16 hengen luettelon, jossa on yhtä monta jäsentä ja varajäsentä, joiden keskuudesta komissio valitsee neljä jäsentä ja neljä varajäsentä." 8 Lisätään liite III seuraavasti: "LIITE III Kansallisten ja alueellisten järjestöjen ja laitosten edustus a) Kansallisten järjestöjen ja laitosten jäsenten paikat jaetaan kansalaisuuden mukaan seuraavasti: >TAULUKON PAIKKA> b) Kukin kuluttajajärjestöjen kansallinen yhteensovittava elin esittää komissiolle henkilöluettelon, jossa on vähintään kaksi kertaa niin monta henkilöä kuin on täytettäviä jäsenen ja varajäsenen paikkoja ja yhtä monta jäsentä kuin varajäsentä, joiden keskuudesta komissio valitsee jäsenet ja varajäsenet. Niissä jäsenvaltioissa, joissa tällaisia järjestöjä ei ole, komissio valitsee jäsenet sellaisten kuluttajajärjestöjen ja muiden laitosten, elinten ja tutkimuslaitosten keskuudesta, jotka huolehtivat yleisesti kuluttajien etujen suojaamisesta kansallisella tasolla, riippumatta siitä, ovatko ne edustettuina eurooppalaisissa järjestöissä vai ei. Kuluttajajärjestöjen on täytettävä edustavuusvaatimukset, joihin kuuluu erityisesti tosiasiallinen kuluttajien etuja puolustava toiminta, riippumattomuus teollisuudesta ja kaupasta sekä toiminnan tarkoituksenmukaisuus yhteisen edun ja/tai jäsenten lukumäärän kannalta. c) Euroopan alueiden kuluttajainstituutti (EIICA) esittää komissiolle vähintään kahdeksan hengen luettelon, jossa on yhtä monta jäsentä ja varajäsentä, joiden joukosta komissio valitsee kaksi jäsentä ja kaksi varajäsentä." 2 artikla Tämä päätös tulee voimaan 8 päivänä helmikuuta 1994. Tehty Brysselissä 8 päivänä helmikuuta 1994. Komission puolesta Christiane SCRIVENER Komission jäsen (1) EYVL N:o L 38, 10.2.1990, s. 40